नत्थी वीजा देना जारी रखे हुए है चीन  
चीन पिछले तीन साल से जम्मू-कश्मीर के निवासियों को नत्थी वीजा देना जारी रखे हुए है लेकिन अब तक कोई ठोस कदम नहीं उठाया गया।
चीन पिछले तीन साल से जम्मू-कश्मीर के निवासियों को नत्थी वीजा देना जारी रखे हुए है। लोकसभा में भीष्म शंकर, विलास मुत्तेमवार, दुष्यंत सिंह, रमेश बैस, धर्मेन्द्र यादव, इंदर सिंह नामधारी, गोपीनाथ मुंडे, हंसराज अहिर एवं अन्य के प्रश्न के लिखित उत्तर में विदेश राज्य मंत्री परनीत कौर ने कहा कि सरकार को इस बात की जानकारी है कि चीन 2008 से जम्मू-कश्मीर के भारतीय नागरिकों को पासपोर्ट के साथ नत्थी वीजा जारी कर रहा है।  उन्होंने कहा कि सरकार ने इस विषय को कई अवसरों पर चीन के समक्ष उठाया है। दिसंबर 2010 में चीनी प्रधानमंत्री वेन जियाबाओं की भारत यात्रा के दौरान उन्हें इससे अवगत करा दिया गया था।